钦定古今图书集成/明伦汇编/官常典/第517卷 > 杨伯渊
## 钦定古今图书集成/明伦汇编/官常典/第517卷 > 杨伯渊

按《金史杨伯雄传》：“伯渊字宗之，伯雄之族兄也。父丘
文，辽中书舍人。伯渊早孤，事母以孝闻。疏财好施，喜
收古书。天会初，以名家子补尚书省令史。十四年，赐
进士第，历吏、礼二部主事，御前承应文字。秩满，除同
知永定军节度使事，召为司计郎中，知平定军，用廉，
迁平州路转运使，知泰安军，有惠政，百姓刻石纪其”
事。四迁山东东路转运使。正隆末，群盗蜂起，州郡往
往罹害，独济南赖伯渊保全。大定三年，致仕，卒于家。